Посещение във фондация „Очи на четири лапи“ | 44. СУ "Неофит Бозвели"
Посещение във фондация „Очи на четири лапи“
декември 1, 2014 svparvanova	Вашият коментар
На 30.11. 2014 г. учениците от 9 б клас посетиха полигона за обучение на кучета водачи за незрящи хора на фондация „Очи на четири лапи“.
Заедно със своите учители Мария Василева, преподавател по медийни комуникации, и Петранка Бонина, преподавател по информационни технологии и класен ръководител на паралелката, младежите наблюдаваха демонстрация на обучението и уменията на кучетата.
Целта на посещението е учениците да се запознаят с дейността на фондацията и да инициират в социалните мрежи кампания за подпомагане на единственото в България училище за кучета водачи на хора с увреждания.
В момента в България има около 500 деца с нарушения в зрението, които се нуждаят от помощници на четири лапи. Със специалните си умения и безрезервната си любов дипломираните кучета водачи (преминали специален тест за готовност) могат да помогнат на много слепи деца да живеят пълноценно и щастливо.
ПредишнаПосещение в Националната художествена галерияСледващаЗапочват дейности по проект “Младите гласове на европейската демокрация”